text: [{"text_idx": "#000002", "text": "Christian Holm Jacobsen, sa\u0301li (1939-1987), sum var uppvaksin i\u0301 Kollafir\u00f0i, gekk mangan vi\u00f0 myndato\u0301li upp a\u0301 s\u00e6r. Myndirnar eru no\u0301gvar savna\u00f0ar i\u0301 myndasavni, og nu\u0301 ein dagin ste\u00f0ga\u00f0i eg vi\u00f0 mynd, sum vakti serlig ungdo\u0301msminni, ti\u0301 vit komu no\u0301gv til Kollafjar\u00f0ar. Myndin hevur eisini tilkny\u0301ti til Havnina. Jo\u0301gvan Christiansen mammubeiggi var giftur i\u0301 Kollafir\u00f0i, og ta\u00f0 sama Guttorm Christiansen systkinabarn Jo\u0301gvan og mammu. Teir stovna\u00f0u saman fyrit\u00f8ku og bygdu fiskihu\u0301s vi\u00f0 sjo\u0301varma\u0301lan a\u0301 Langasandi, har tey salta\u00f0u fisk og keyptu sild at lakasalta i\u0301 tunnur b\u00e6\u00f0i fra\u0301 f\u00f8royskum og u\u0301tlendskum sildaba\u0301tum."}, {"text_idx": "#000003", "text": "Myndin er fra\u0301 1960, og ta\u0301 var Oyggjarvegurin ikki bundin saman, so koyrandi var u\u0301r Havn til Kollafjar\u00f0ar. Hetta hendi 6. juni 1966. Sum ungur minnist eg Bergto\u0301ru ro\u0301pt Begga arbei\u00f0ssom ung genta/ kvinna, sum arbeiddi i\u0301 handlinum hja\u0301 Menning Geyta, sum var pa\u0301pi hennara. Begga, sum er 74 a\u0301r a\u0301ra gomul, havi eg ringt til og spurt um Hotelli\u00f0 i\u0301 Kollafir\u00f0i, sum s\u00e6st a\u0301 myndini omanfyri."}, {"text_idx": "#000005", "text": "Men fyrst til bilin a\u0301 vegnum F\u00d8 1249 ein Chevolet bilur, sum Olaf a\u0301 posthu\u0301sinum i\u0301 Vestmanna a\u0301tti. Kom i\u0301 1967 i\u0301 l\u00e6ru sum bilsmi\u00f0ur hja\u0301 Vilhelmi Nielsen, og ta\u0301 a\u0301ttu vestmenningar fleiri sto\u0301rar hy\u0301ruvognar, sum komu til umv\u00e6lingar i\u0301 Havn. Hetta vo\u0301ru b\u00e6\u00f0i av merkinum Chervolet, Opel Kapitain og Admiral. Ja, ein hev\u00f0i oljufy\u0301r vi\u00f0 klokku, so bilur var heitur um morgunin."}, {"text_idx": "#000006", "text": "I\u0301 1960 vo\u0301ru vegirnir gru\u0301svegir, og ti\u0301 slitust bilarnir skjo\u0301tari enn teir gera i\u0301 dag. Men aftur til Beggu, sum saman vi\u00f0 manninum Ian Rasmussen fingu s\u00e6r sto\u0301ra lastbilafyrit\u00f8ku, sum annar sonurin nu\u0301 rekur. Sto\u0301r fyrit\u00f8ka vi\u00f0 fleiri enn ha\u0301lvhundra\u00f0 lastbilum. Begga sigur solei\u00f0is um hotelli\u00f0 i\u0301 Kollafir\u00f0i."}, {"text_idx": "#000007", "text": "\u2013 Ta\u0301 tu\u0301 spyrt um hotelli\u00f0, sum s\u00e6st a\u0301 myndini fra\u0301 1960, so var ta\u00f0 abbi mi\u0301n Christian Geyti og konan Thomasia, sum lo\u0301tu byggja hotelli\u00f0, har tey eisini h\u00f8vdu handil. Hotelli\u00f0 kundi hy\u0301sa ni\u0301ggju fo\u0301lkum, og meg minnist, at har var eitt dupultkamar. Seinni kom sonurin Hjalgri\u0301m at eiga og reka hotelli\u00f0."}, {"text_idx": "#000012", "text": "\u2013 Tu\u0301 spyrt um Geytanavni\u00f0. Abbi mi\u0301n Christian Geyti var u\u0301r Leynum, og Geyti er sta\u00f0arnavn i\u0301 Leynum. Heima ella ni\u00f0ri a\u0301 Geytanum er sta\u00f0 i\u0301 a\u0301nni i\u0301 Leynum, t\u00e6tt har neystini standa. Ein hylur er kny\u0301ttur at Geytanavninum, sigur Begga at enda."}, {"text_idx": "#000015", "text": "Leave a reply Cancel reply"}]